Návod pre používateľa Cyber-shot
Tlač
Úvodná strana > Zmena nastavení > Main Settings > Eye-Fi

## Eye-Fi

Prenos obrazových dát pomocou karty Eye-Fi
Nastaví sa možnosť použitia funkcie odosielania dát karty Eye-Fi (bežne dostupná), keď sa karta Eye-Fi použije s týmto fotoaparátom.
[Eye-Fi] sa zobrazí len po vložení karty Eye-Fi do fotoaparátu.

1. MENU (Settings) (Main Settings) [Eye-Fi] požadovaný režim

| On | Používa sa funkcia odosielania dát. Ikona zobrazenia režimu Eye-Fi na LCD displeji sa bude meniť v závislosti od režimu komunikácie karty Eye-Fi. : Karta Eye-Fi je v pohotovostnom režime. Na odoslanie nie je žiadny záber. : Karta Eye-Fi je v pohotovostnom režime odosielania dát. : Karta Eye-Fi je v režime pripájania. : Karta Eye-Fi odosiela zábery. : Vyskytla sa chyba.
| Off | Nepoužíva sa funkcia odosielania dát.

Poznámky

- V decembri 2010 sa karty Eye-Fi predávali v USA, Kanade, Japonsku a v niektorých krajinách Európskej únie.

- Viac informácií o kartách Eye-Fi získate priamo od výrobcu alebo predajcu kariet Eye-Fi.

- Používanie kariet Eye-Fi je povolené len v krajinách a regiónoch, v ktorých sa zakúpili. Kvôli miestnym obmedzeniam môžete byť v tejto súvislosti braní na zodpovednosť.

- Karta Eye-Fi má funkciu bezdrôtovej lokálnej siete LAN. Kartu Eye-Fi nevkladajte do fotoaparátu tam, kde je činnosť bezdrôtovej lokálnej siete zakázaná, ako napríklad na palube lietadla. Ak je karta Eye-Fi vo fotoaparáte vložená, položku [Eye-Fi] nastavte na [Off]. Ak je funkcia odosielania dát karty Eye-Fi nastavená na [Off], na LCD displeji sa zobrazí .

### Prenos obrazových dát pomocou karty Eye-Fi

1. Vykonajte nastavenia miesta pripojenia bezdrôtovej siete LAN alebo nastavenia smeru prenosu karty Eye-Fi.

Podrobnosti nájdete uvedené v návode na obsluhu dodanom s kartou Eye-Fi.

1. Po dokončení nastavení vložte kartu Eye-Fi do fotoaparátu a nasnímajte zábery.

Nasnímané zábery sa automaticky prenesú prostredníctvom bezdrôtovej lokálnej siete LAN do počítača, atď.
Poznámky

- Pri prvom použití novej karty Eye-Fi najskôr skopírujte inštalačný súbor PC aplikácie zapísaný na karte Eye-Fi a potom naformátujte kartu.

- Pred použitím karty Eye-Fi aktualizujte firmvér karty Eye-Fi na najnovšiu verziu. Podrobnosti o aktualizáciách verzie nájdete uvedené v návode na obsluhu dodanom s kartou Eye-Fi.

- Pri odosielaní obrazových dát nie je funkcia [Power Save] dostupná.

- Ak sa zobrazí (chybová) ikona , kartu Eye-Fi vysuňte a znovu vložte do fotoaparátu, alebo vypnite a znovu zapnite fotoaparát. Ak sa (chybová) ikona aj naďalej zobrazuje, je možné, že karta Eye-Fi je poškodená. Podrobnosti získate od spoločnosti Eye-Fi, Inc.

- Komunikácia bezdrôtovej lokálnej siete LAN môže byť prerušovaná inými komunikačnými zariadeniami. Ak je príjem dát nedostatočný, presuňte fotoaparát bližšie k miestu pripojenia.

- Podrobnosti o obsahu, ktorý je možné odosielať, nájdete uvedené v návode na obsluhu dodanom s kartou Eye-Fi.

- Niektoré karty Eye-Fi majú „Endless Memory Mode“. Tento výrobok nepodporuje „Endless Memory Mode“. Uistite sa, že karty Eye-Fi, ktoré vkladáte do tohto výrobku, majú režim „Endless Memory Mode“ vypnutý. Podrobnosti o nastavení „Endless Memory Mode“ nájdete uvedené v návode na obsluhu dodanom s kartou Eye-Fi.

Späť na začiatok