Návod pre používateľa Cyber-shot
Tlač
Úvodná strana > Používanie položiek MENU (snímanie) > Položky MENU (Snímanie) > Focus

## Focus

Použitie funkcie automatického zaostrovania na premenlivý bod
Použitie polomanuálneho/manuálneho zaostrovania
Môžete zmeniť spôsob zaostrenia. Použite ponuku, keď je obtiažne správne zaostriť v režime automatického zaostrenia.
AF je skratka pre výraz „Auto Focus“, ktorý označuje funkciu automatického nastavenia zaostrenia.
Na displeji sa objaví zvolený zameriavací rámček AF zóny.

1. MENU (Focus) požadovaný režim

| (Multi AF) | Automaticky zaostrí na objekt po celej ploche zameriavacieho rámčeka. Keď v režime snímania statického záberu stlačíte tlačidlo spúšte do polovice, okolo oblasti, na ktorú je zaostrené, sa zobrazí zelený rámček. Keď je aktívna funkcia rozpoznania tváre, AF (Automatické zaostrenie) pracuje s prioritou na tváre.
| (Center AF) | Automaticky zaostrí na objekt v prostriedku zameriavacieho rámčeka. Použitím spoločne s funkciou uzamknutia AF môžete vytvoriť požadovanú kompozíciu záberu.
| (Flexible Spot AF) | Umožňuje posunúť zameriavací rámček AF zóny na požadovaný bod na LCD displeji a zaostriť na mimoriadne malý objekt v úzkej oblasti.
| (Semi Manual) | Vykoná sa automatické a rýchle zaostrenie na oblasť okolo nastavenej vzdialenosti. Automaticky zaostrí na objekt po celej ploche zameriavacieho rámčeka. Tento režim je užitočný pri opakovanom snímaní objektu nachádzajúcom sa v rovnakej vzdialenosti.
| (Manual Focus) | Umožňuje manuálne zaostrenie na snímaný objekt.

Poznámky

- Keď použijete [Digital Zoom] alebo [AF Illuminator], zameriavací rámček AF zóny sa vypne a bude sa zobrazovať bodkovanou čiarou. V tomto prípade fotoaparát zaostruje na objekty v strede displeja.

- Keď je režim zaostrenia nastavený na iný ako [Multi AF], nie je možné použiť funkciu rozpoznania tváre.

- Ak je aktivovaná funkcia zaostrovania sledovaného objektu, fotoaparát bude zaostrovať s prioritou na objekt, ktorý sa má sledovať.

- Niektoré položky MENU sa nemusia dať nastaviť, a to v závislosti od zvoleného režimu snímania REC. Podrobnosti nájdete uvedené v časti „Položky MENU nedostupné v niektorých režimoch snímania REC“. [Detaily]

### Použitie funkcie automatického zaostrovania na premenlivý bod

Táto funkcia je užitočná pri snímaní pomocou statívu, pričom sa snímaný objekt nenachádza v strede rámčeka.
A: Zameriavací rámček AF zóny (žltý: nastaviteľný/biely: pevne nastavený)

1. Pomocou otočného ovládača nastavte polohu zameriavacieho rámčeka AF zóny tam, kde chcete zaostriť a potom stlačte .

Ak chcete resetovať nastavenie, znovu stlačte v strede.
Poznámka

- Po zmene spôsobu zaostrovania sa nastavený zameriavací rámček AF zóny zruší.

### Použitie polomanuálneho/manuálneho zaostrovania

Táto funkcia je užitočná v prípade, že je ťažké dosiahnuť správne zaostrenie, napríklad, pri snímaní záberov cez okno.
A: Indikátor manuálneho zaostrovania
Rozsah zaostrenia 5 cm až ∞

1. Pomocou otočného ovládača nastavte požadovanú vzdialenosť zaostrenia na indikátore manuálneho zaostrovania a potom stlačte .
   Ak chcete resetovať nastavenie, znovu stlačte . Pomocou otočného ovládača nastavte všeobecnú polohu.

Poznámky

- Ak sa nastaví veľmi malá vzdialenosť zaostrenia, na zábere sa môžu zobraziť prach alebo otlačky prstov nachádzajúce sa na objektíve. Objektív utrite mäkkou handričkou, atď.

- Rozsah vzdialenosti zaostrenia je obmedzený podľa miery priblíženia prostredníctvom zoomu.

- Po zmene spôsobu zaostrovania sa nastavená vzdialenosť manuálneho zaostrovania zruší.

Súvisiaca téma
Tracking focus
Späť na začiatok