Návod pre používateľa Cyber-shot
Tlač
Úvodná strana > Snímanie > Nastavenie režimu snímania statických záberov > Manual Exposure Shooting

## Manual Exposure Shooting

Môžete snímať so svojou obľúbenou expozíciou manuálnym nastavením rýchlosti uzávierky a hodnoty clony.

1. Otočný prepínač režimov nastavte na (Manual Exposure Shooting).

1. Stlačením na otočnom ovládači zvoľte rýchlosť uzávierky, clonu (hodnotu F), zaostrenie alebo rýchlosť odozvy snímača na svetlo.

- Po každom stlačení stredu otočného ovládača sa nastavovaná položka zmení.

- Keď chcete nastaviť zaostrenie, môžete zvoliť aj MENU [Focus] a potom zvoliť (Flexible Spot AF), (Semi Manual) alebo (Manual Focus).

1. Otočením otočného ovládača zvoľte hodnotu.

Otočný ovládač | Funkcia
| Pohyblivé objekty
| Nastavenie rýchlosti uzávierky, clony (hodnoty F), zaostrenia alebo rýchlosti odozvy snímača na svetlo

- Zvoľte rýchlosť uzávierky od 1/1600 sekundy do 30 sekúnd.

- Po nastavení zoomu do krajnej polohy W je možné zvoliť clonu F2,4 alebo F7,1 (pri použití s vnútorným ND filtrom (Internal Neutral Density Filter)).
  Po nastavení zoomu do krajnej polohy T je možné zvoliť clonu F5,9 alebo F18 (pri použití s vnútorným ND filtrom (Internal Neutral Density Filter)).

1. Stlačením tlačidla spúšte nasnímajte záber.

Nastavenie rýchlosti uzávierky a clony (hodnoty F)
Rozdiel medzi nastaveniami a správnou expozíciou, ktorú určil fotoaparát, sa na displeji zobrazí ako hodnota EV.
A: Rýchlosť uzávierky/clona (hodnota F)
B: Hodnota EV

- 0EV je hodnota, ktorú fotoaparát určil ako najvhodnejšiu.

- Keď je rýchlosť uzávierky jedna sekunda alebo pomalšia, indikácia rýchlosti uzávierky bude [”], napríklad [1”].

- Pri nastavení nižšej rýchlosti uzávierky sa odporúča použitie statívu, aby sa zamedzilo účinkom vibrácií.

- Pri znížení rýchlosti uzávierky pod určitú hodnotu sa automaticky aktivuje funkcia NR pomalej uzávierky, aby sa potlačil šum záberu, pričom sa na displeji zobrazí .

- Ak zvolíte nízke rýchlosti uzávierky, spracovanie dát bude trvať dlhšie.

Poznámky

- Ak sa na základe vašich nastavení nezíska správna expozícia, po stlačení tlačidla spúšte do polovice budú na displeji blikať indikátory hodnôt nastavení. Snímanie je možné aj za takýchto podmienok, ale odporúča sa opätovné nastavenie expozície.

- Niektoré funkcie alebo položky MENU sa nemusia dať nastaviť, a to v závislosti od zvoleného režimu snímania REC. Podrobnosti nájdete uvedené v časti „Funkcie nedostupné v niektorých režimoch snímania REC“ [Detaily] a v časti „Položky MENU nedostupné v niektorých režimoch snímania REC“. [Detaily]

Súvisiaca téma
ISO
EV
Focus
Späť na začiatok